CELEX: 62015TN0484
Language: sk
Date: 2015-08-20 00:00:00
Title: Vec T-484/15: Žaloba podaná 20. augusta 2015 – KV/EACEA

9.11.2015   
            
            
               SK
            
            
               Úradný vestník Európskej únie
            
            
               C 371/25
            
         Žaloba podaná 20. augusta 2015 – KV/EACEA
   (Vec T-484/15)
   (2015/C 371/28)
   Jazyk konania: angličtina
   
      Účastníci konania
   
   
      Žalobkyňa: KV (Atény, Grécko) (v zastúpení: S. Pappas, lawyer)
   
      Žalovaná: Výkonná agentúra pre vzdelávanie, audiovizuálny sektor a kultúru (EACEA)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie riaditeľa oddelenia Výkonnej agentúry pre vzdelávanie, audiovizuálny sektor a kultúru EACEA/MH/OG/OKRAPF15D013150 o financovaní zmluvy č. 519177-LLP-1-2011-1-GR-KA3-KA3NW ohľadom projektu „Projekt na uľahčenie a podporu digitálnych schopností pomocou dobrovoľníkov“,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod založený na zjavne nesprávnom posúdení
               
                           —
                        
                        
                           Napadnuté rozhodnutie obsahuje vadu spočívajúcu v nesprávnom právnom posúdení, keď rozlišuje medzi „bežnou“ a „dodatočnou“ službou poskytovanou partnermi/akcionármi žalobkyne v rámci dotknutého projektu, pretože EACEA zjavne prehliadla povahu služieb poskytovaných partnermi, jasnú vôľu valného zhromaždenia žalobkyne riešiť a regulovať takéto služby, pretože ich považovala za osobitnú kategóriu, ktorá nespadá pod ustanovenia stanov, a skutočnosť, že služby poskytované partnermi v dotknutom projekte spĺňajú všetky požiadavky vyššie uvedeného rozhodnutia valného zhromaždenia.
                        
                     
         
               2.
            
            
               Druhý žalobný dôvod založený na druhom zjavne nesprávnom posúdení
               
                           —
                        
                        
                           Napadnuté rozhodnutie obsahuje vadu spočívajúcu v nesprávnom právnom posúdení, pokiaľ ide o odôvodnenie rozhodnutia týkajúceho sa vzťahu podriadenosti medzi partnermi/akcionármi a žalobkyňou, ktorého existencia bola jasne podložená dôkazmi predloženými EACEA.